钦定古今图书集成/理学汇编/学行典/第254卷 > 朱继德〈子吾楫〉
## 钦定古今图书集成/理学汇编/学行典/第254卷 > 朱继德〈子吾楫〉

按《瑞州府志》：“朱继德，高安人，善士达善之子也。任真
定卫经历，颇有能声。复委署稿城邑篆，大得民心，至
攀辕不忍舍。任三载，以亲老乞养，三院荐留不得，益
羡其高。旋丁父忧，养母孝敬备至，敦睦族党，内外无
闲言。平生见老贫孤寡，怜而周之，施屦以济途人无
算，修建飞仙等桥十数区。生平兢持至老，为善不倦”，
人称“笃行君子。”其子吾楫事嫡母孝，以弟子员入监
谒选，授光禄署丞，以养亲归。建大市桥，好义乐施。祖孙四世，并以善称。